**ВОВЕД**

1. **ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ:**

Законот за пасиштата е усвоен од страна на Собранието на Република Македонија и објавен во “Службен весник на Република Македонија“ бр. 3/98.

Предлог-Законот за изменување и дополнување на Законот за пасиштата се предлага со цел регулирање на правото на продолжување на договорот за користење на пасишта пред истекот на тековниот договор.

**II. ЦЕЛИ, НАЧЕЛА И ОСНОВНИ РЕШЕНИЈА:**

Целта на овој предлог закон регулирање на правото на продолжување на договорот за користење пред истекот на тековниот договор .

1. **ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИ ФИНАНСИСКИ СРЕДСТВА:**

Предлогот не предизвикува фискални импликации.

1. **ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДЕЛНИ СУБЈЕКТИ:**

Предлогот нема да предизвика дополнителни материјални обврски за одделни субјекти.

**V. РЕДОВНА ПОСТАПКА ЗА ДОНЕСУВАЊЕ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ПАСИШТАТА**

Со оглед на тоа што се исполнети случаите утврдени во член 170 став 1 од Деловникот на Собранието на Република Македонија, односно не е во прашање донесување на сложен и обемен закон, се предлага Законот за изменување и дополнување на Законот за пасиштата, да се донесе во редовна постапка.

**ПРЕДЛОГ НА ЗАКОН**

**ЗА ИЗМЕНУВАЊЕ И ДОПОЛНУВАЊЕ НА ЗАКОН ЗА ПАСИШТАТА**

**Член 1**

Во Законот за пасиштата (“Службен весник на Република Македонија” бр.3/98, 101/00, 89/08, 105/09, 42/10, 116/10 и 164/13) во членот 8 став (4) зборовите “45дена“ се заменуваат со зборовите “6 месеци“.

Во ставот (5) зборовите “7став 2“ се заменуваат со зборовите “7-а став 3“.

**Член 2**

Овој закон влегува во сила осмиот ден од објавувањето во „Службен весник на Република Македонија”.

## ОБРАЗЛОЖЕНИЕ НА ПРЕДЛОГ НА ЗАКОН

**ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ПАСИШТАТА**

1. **ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ:**

Во членот членот 8 став (4) зборовите “45 дена“ се заменуваат со зборовите “6 месеци“ што значи дека корисникот договорот за користење на државно пасиште може да го продолжи со поднесување на барање 6 месеци пред истекот на тековниот договор а не како што беше досега 45 дена пред истекот на тековниот договор. .

Во ставот (5) зборовите “7 став 2“ се заменуваат со зборовите “7-а став 3“ исполнувањето на условите за продолжување на договорот ги утврдува комисијата наведена во член 7-а став 3 од Законот за пасиштата.

1. **МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ:**

Целта на овој предлог закон е регулирање на правото на продолжување на договорот за користење пред истекот на тековниот договор.

1. **ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА:**

Целта на овој предлог закон е регулирање на правото на продолжување на договорот за користење пред истекот на тековниот договор.

**ИЗВОД ОД ОДРЕДБИТЕ НА**

**ЗАКОНОТ ЗА ПАСИШТАТА ШТО СЕ ИЗМЕНУВААТ И ДОПОЛНУВААТ**

**ЗАКОН ЗА ПАСИШТАТА**

*(“Службен весник на Република Македонија“ бр. 3/98, 101/00, 89/08, 105/09,116/10 и 164/13)*

**(консолидиран текст – неофицијална работна верзија)**

**Член 8**

За користење на пасиштата од член 7 став 1 на овој закон и утврдување на меѓусебните права и обврски, Јавното претпријатие за пасишта и корисникот на пасиштето склучуваат договор.

Договорот од став 1 на овој член се склучува најмногу до 10 години и особено содржи:   
- начин на користење на пасиштето;   
- времетраење на користењето на пасиштето;   
- капацитет на пасиштето;   
- висина на пашарината;   
- користење на инфраструктурни објекти и   
- заштита на пасиштата.

Корисникот на пасиштето не може стекнатото право на користење на пасиштето да го пренесе на друго лице.

Договорот од ставот 1 на овој член може да се продолжи под услов ако корисникот во целост ги исполнил обврските од договорот и поднесе барање најдоцна 45 дена пред истекувањето на договорот. По барањето директорот на Јавното претпријатие за пасишта, најдоцна во рок од 30 дена пред истекот на договорот, може да го продолжи важењето на договорот за уште пет години со анекс на договорот.

Исполнувањето на условот од ставот 4 на овој член го утврдува Комисијата од членот 7 став 2 на овој закон.